Fred Durst

Ankstyvieji metai

Durst gimęs 1970 m. rugpjūčio 20 d. Džeksonvilyje, Floridoje policininko šeimoje. Tačiau jis užaugo Gastonia, Šiaurės Karolinoje. Po vidurinės mokyklos pabaigimo, jis trumpai tarnavo JAV Karo laivyne. Sulaukęs 20-ties metų, jis grįžo į gimtąjį Džeksonvilį, tapti tatuiruočių meistru.

Filmai, ir Flawless Records

Durst debiutavo kaip aktorius 2005 m. TV mini seriale Revelations. Taip pat jis pasirodė FOX kultiniame seriale Daktaras Hausas, ir 2006 m. filme Populacija 436 su Jeremy Sisto.
Durst taip pat įkūrė savo nuosavą įrašų kompaniją Flawless Records, kuri priklauso Geffen Records. Su šia įrašų kompanija pasirašę tokios grupės, kaip Puddle of Mudd, The Revolution Smile, Ringside ir She Wants Revenge.
Durst debiutavo kaip režisierius 2008 m. filmu The Longshots. Filmo pagrindinis veikėją vaidina Ice Cube. Taip pat jis režisavo filmą The Education of Charlie Banks, kuris buvo išleistas 2009 m. kovą.

Gyvi pasirodymai

1999 m. vasarą Limp Bizkit koncertavo ilgai lauktame Woodstock '99 roko muzikos festivalyje. Atliekant dainą "Break Stuff" grupės fanai pašėlo, ir pradėjo daužyti sieną ir t. t. Po koncerto buvo pranešta apie kelis išprievartavimus , taip pat kitą dieną, kai Red Hot Chili Peppers grojo, pasigirdo apie kelius apiplėšimus bei padegimus.
2000 m. viename renginyje, Limp Bizkit ir Durst buvo sukritikuoti Scott Weiland, grupės Stone Temple Pilots nario, už tai, kad jie pavėlavo vieną valandą pasirodyti. Ir tama pačiame, renginyje Durst vėliau sukritikavo ne tik Scott, bet ir Creed grupės narį Scott Stapp.
2001 m. Australijoje per Big Day Out festivaly Sidnėjuje per Limp Bizkit pasirodymą. miniai tapus nevaldomai, buvo sužeista 30 žmonių, o paauglė Jessica Michalik užduso ir po penkių dienų ligoninėje mirė.
Michalik tėvai juos nusprendė paduoti į teismą, kaltindami netinkamu koncerto vietos paruošimu. Taip pat prieš teismą stojo ir renginio organizatoriai bei apsaugos darbuotojai. Grupė buvo kaltinama kad skatino chuliganišką elgesį, bei įvykus nelaimei nenustojo groti. Tačiau, grupė buvo išteisinta.

Britney Spears

2003 m. Durst patvirtino gandus, jog jis draugauja su įžymia pop dainininke Britney Spears. Durst taip pat buvo pasamdytas parašyti ir prodiusuoti kelias dainas jos albumui In The Zone, kurios vėliau buvo iškirptos. 
Limp Bizkit ketvirtajame studijiniame albume Results May Vary keliose vietose lyg ir užsimenama netiesiogiai prieš Britney. Daina "Just Drop Dead" buvo išmesta iš albumo, tačiau ji pateko į internetą (manoma, kad Durst dainą "nutekino"). Šioje dainoje tyčiojimąsi iš Britney Spears, ir šią dainą Durst parašė, po jų skandalingų skyrybų. Šią dainą galima išgirsti Eat You Alive single.

Kalėjimas

2007 m. Durst buvo sulaikytas ir nuteistas kalėti 120 dienų kalėjime, kai jis būdamas neblaivus su savo mašina sužeidė du žmonės. Tai įvyko Kalifornijoje.

Asmeninis gyvenimas

Būdamas 20-ties metų, 1990 m. vedė Rachel Tergesen, su kuria, jis 1990 m. birželio 3 d. susilaukė dukters Adriana. Tačiau, jau 1993 pora išsiskyrė. 2001 m. rugpjūčio 30 d. Durst mergina Jennifer Thayer pagimdė Fred sūnų Dallas.  Tačiau, jau tais pačiais metais Durst jau buvo pastebėtas su Summer Altice. Nuo 2002 m. – 2005 m. Durst užmezgė trumpas draugystes su Britney Spears, Alyssa Milano, Brittany Murphy, net Paris Hilton.  2006 m. birželį Durst paskelbė, jog jis ves Krista Salvatore, tačiau 2007 m. pora atšaukė sužadėtuves ir išsiskyrė. O nuo 2008 m. jis draugauja su Esther Nazarov. Pora planuoja vedybas 2009 m. liepos mėnesį.

Video žaidimai

Durst pasirodė, kaip video žaidimų WWF SmackDown! Just Bring It ir WWE Raw veikėjas.
Durst taip pat galima pamatyti filmo Kovos klubo kompiuteriniame žaidime.